බූවල්ලාට සහ ගෲපර් මාළුවාට එකට වැඩ කරන්න පුළුවන් වුණොත් මොකද වෙන්නේ ? එය සත්ව ලෝකයේ, විශේෂයෙන් සාගරජීව විශේෂ දෙකක් අතර අපූරු මිත්‍රත්වයක් විදහා පාන බොහොම දුර්ලභ අවස්ථාවකි. ගෲපර් මාළුවා, උගේ සිරුරේ පැහැය මලානික ස්වභාවයකට හරවයි. ඒ, බූවල්ලාගේ අවදානය දිනා ගැනීමටය. ඉන්පසු ගෲපර්, බූවල්ලාට හිසෙන් සංඥා කරයි. ඉඟිබිඟි කරයි. ගෲපර් මාළුවා මේ කරන්නේ, කොරල් පර අතරේ කුඩා මසුන් සැඟවී සිටින තැන බූවල්ලාට පෙන්වීමකි. බූවල්ලා එතැනට පැමිණ උගේ සිරුරින් කොරල් වසා ගනී. ඉන්පසු උගේ අඬු කොරල් සිදුරු සහ විවර අතරට විහිදවයි. සැඟවී සිටින මාළුවා බියට පත් වී, බේරී යෑමට තැනක් සොයයි. බේරී යෑමට බූවල්ලා විසින් එක විවරයක් ඉතිරි කර තබා ඇත. මාළුවා පිටවී යන්න තැත් කරන්නේ එතැනින්ය. ගෲපර් එතැන රැකගෙන සිටී. කුඩා මාළුවා කෙළින්ම ගෲපර් මාළුවාගේ ගොදුරක් බවට පත් වෙයි. සමහර වෙලාවට බූවල්ලාට ගොදුරක් ලැබේ. සමහර වෙලාවට ගොදුර ලැබෙන්නේ ගෲපර් මාළුවාටය. කොරල් පරයේ ජීවත් වන එකිනෙකට හාත්පසින්ම වෙනස් ජීව විශේෂ දෙකක සාමාජිකයන් දෙදෙනකු, කණ්ඩායම් හැඟීමෙන් වැඩ කරන්න ඉගෙන ගෙන ඇති අයුරු සැබැවින්ම අපූරු නොවේද?
සිරුරේ පැහැය මලානික ස්වභාවයකට පත් කරගන්නේ කව්ද?
ගෲපර් මාළුවා